Diari Oficial de la Generalitat Valenciana


Sumari del DOGV 1277, del 03-04-1990 (1990/817053)

ORDRE de 31 de gener de 1990, de la Conselleria d'Indústria, Comerç i Turisme, sabre el manteniment i inspecció periòdica d'instal.lacions elèctriques a locals de pública concurrència.
----------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/01/31/(1)/dof/vci/html**

### Dades del document

Número de DOGV
:   1277

Data del DOGV
:   03-04-1990

Secció del DOGV
:   DISPOSICIONS GENERALS

Número del document
:   1990/817053


Data del document
:   31-01-1990

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 31 de gener de 1990, de la Conselleria d'Indústria, Comerç i Turisme, sobre manteniment i inspecció periòdica d'instal.lacions elèctriques en locals de pública concurrència.  
La Instrucció Tècnica Complementària MI-BT-042 del Reglament Electrotècnic per a baixa tensió aprovat pel Decret 2413/73, de 20 de setembre,, estableix que les instal·lacions elèctriques a locals de pública concurrència hauran de ser revisades anualment per instal·ladors autoritzats que estendran un butlletí de reconeixement, el model del qual serà aprovat oficialment.  
També disposa que les instal·lacions en servei seran inspeccionades per l'Administració sempre que per causa justificada i per tal d'evitar possibles perills, jutge oportuna i necessària aquesta revisió.  
L?experiència acumulada, des de l?entrada en vigor del Reglament, fa aconsellable que l'actuació dels instal·ladors autoritzats es traduesca, a més, en un seguiment continuat de l?estat de conservació de les instal·lacions subjectes a revisió, mitjançant operacions de manteniment general que permeten detectar las deficiències directament relacionades amb les condicions de seguretat.  
D'altra banda i pel que fa a la intervenció de l'Administració, resulta evident que les instal·lacions elèctriques a llocs de pública concurrència comporten, per causa de l?ús generalitzat dels locals per terceres, un risc afegit en cas d'accident que justifica evidentment la funció d'inspecció periòdica de l'Administració competent.  
En la seua virtut, a proposta de la Direcció General d'Indústria i Energia,  
ORDENE  
Article primer  
Els titulars o arrendataris de locals d'espectacles i de reunió i dels establiments sanitaris relacionats en l'annex I d'aquesta Ordre, als quals es refereix l'apartat 2 de l'Instrucció Tècnica Complementària MI-BT-042 del Reglament Electrotècnic per a baixa tensió, aprovat per Decret 2413/73, de 20 de setembre, com a locals de pública concurrència, hauran de tenir les instal·lacions elèctriques d'aquests en un adequat estat de funcionament mitjançant operacions de manteniment general dutes a terme per les empreses instal·ladores autoritzades en electricitat, degudament inscrites al Servei Territorial d'Indústria i Energia corresponent.  
A aquests efectes tindran la consideració d'empreses instal·ladores autoritzades, tant les persones físiques com les persones jurídiques que reunesquen la condició d'instal·ladores o entitats instal·ladores autoritzades d'acord amb la Instrucció Tècnica Complementària NX-OX-088-2 del Reglament Electrotècnic per a baixa tensió.  
Article segon  
Les operacions de manteniment general a què es refereix l'article anterior podran realitzar-se per empreses instal·ladores autoritzades sense titulat facultatiu, quan es tracte de locals d'espectacles la potència instal·lada dels quals no siga superior a 50KW.  
En la resta dels casos les operacions de manteniment hauran de realitzar-se per empreses instal·ladores autoritzades que disposen de personal amb títol facultatiu.  
Els mitjans tècnics amb què han de comptar les empreses instal·ladores, per a realitzar les operacions de manteniment, seran les que s'indiquen en l'annex Il.  
Article tercer  
El servei de manteniment de les instal·lacions elèctriques dels locals de pública concurrència a què fa referència la present Ordre, haurà de ser contractat pel propietari o arrendatari de l?establiment amb una empresa instal·ladora autoritzada de les inscrites en el Servei Territorial d?Indústria i Energia corresponent, per la qual cosa podrà sol·licitar dels indicats Serveis Territorials les llistes d'empreses amb capacitat per a realitzar el manteniment, d'acord amb la potència instal·lada en l?establiment que es tracte i amb el que disposa l'article anterior.  
L?elecció de l?empresa instal·ladora es lliure i podrà variar-se a voluntat del titular de la instal·lació.  
La durada dels contractes es pactarà per períodes anuals prorrogables per acord de les parts. La contraprestació econòmica a satisfer, per a les tasques de conservació i manteniment, es determinarà en funció dels KW de la instal·lació. A aquests efectes les empreses instal·ladores autoritzades hauran de consignar en aquests contractes el preu per KW i any que hagen establert i els criteris per a la seua actualització.  
Els esmentats contractes hauran de subscriure?s en el termini màxim de sis mesos comptadors des de l?entrada en vigor de la present Ordre.  
Els establiments inclosos en l'annex I, la posada en funcionament dels quals siga posterior a l?entrada en vigor de la present Ordre, prèviament a la seua posada en servei, acreditaran davant el Servei Territorial d'Indústria i Energia que corresponga, que disposen de contracte de manteniment subscrit amb una empresa instal·ladora autoritzada.  
Article quart  
El nombre d'establiments les instal·lacions elèctriques dels quals podran mantenir les empreses instal·ladores no excedirà de 50.  
Per poder depassar aquesta xifra hauran d'acreditar, davant el Servei Territorial corresponent, mitjançant butlletins TC1 i TC2 de cotització a la Seguretat Social, que disposen, a més de l?instal·lador autoritzat o titulat facultatiu necessari per a ser empresa instal·ladora, d'un operari amb categoria d'Oficial per cada 50 establiments o fracció que excedesca dels primers.  
Article cinqué  
Les comprovacions a realitzar per les empreses instal·ladores autoritzades, seran las que s'indiquen en l'annex III, i s'efectuaran, almenys, una vegada cada tres mesos, sense perjudici de les que procedesca realitzar en terminis menors, d'acord amb normes específiques. Anualment estendrà un butlletí de reconeixement de les instal·lacions segons el model de l'annex IV, que serà facilitat pel Servei Territorial corresponent.  
En aquest butlletí es farà constar la conformitat de les instal·lacions amb els preceptes del Reglament Electrotècnic per la baixa tensió que siguen de aplicació, Instruccions Tècniques Complementàries, i normes UNE d'obligat compliment, així com les modificacions que haguessen de realitzar-se quan, a judici de l?empresa instal·ladora, no oferesquen les degudes garanties de seguretat.  
Del butlletí de reconeixement anual que s'estendrà per triplicat, es lliurarà un exemplar al titular de la instal·lació i es trametran els dos restants al Servei Territorial d'Indústria i Energia corresponent, el qual segellarà i en tornarà un d'ells a l'empresa instal·ladora, per a constància de la seua presentació.  
Article sisé  
Les empreses instal·ladores autoritzades que hagen contractat el manteniment de les instal·lacions elèctriques a locals de pública concurrència, se'ls considerarà responsables del manteniment de les instal·lacions que els siguen encomanades i tindran les següents obligacions, a més de les que ja s'assenyalen en l'article anterior:  
a) Interrompre el servei a la instal·lació quan s'aprecie risc greu d'accident, fins que s'efectue la necessària reparació, i es comunicarà per escrit al Servei Territorial d?Indústria i Energia, d'acord amb el que disposa l'article 26 del Reglament Electrotècnic per a baixa tensió, aprovat per Decret 2413/73, de 20 de setembre.  
En cas d'accident, estaran obligades a posar-ho en coneixement, per escrit, del Servei Territorial d?Indústria i Energia i a mantenir interromput el funcionament de la instal·lació fins que, previs els reconeixements i les proves pertinents, ho autoritze el Servei Territorial.  
b) Registrar i anotar les dates de visita, el resultat de les comprovacions i revisions i les incidències que es consideren dignes d'esment en un Llibre Registre de Manteniment i Revisió que haurà de conservar el titular de la instal·lació a disposició del Servei Territorial d?Indústria i Energia corresponent.  
c) Atendre els requeriments del titular de les instal·lacions per a corregir les avaries que es produesquen en el servei elèctric.  
d) Posar en coneixement del titular, per escrit, les deficiències de la instal·lació que afecten la seguretat de les persones o de les coses, a fi que siguen reparades.  
e) Trametre trimestralment al Servei Territorial d?Indústria i Energia corresponent una llista dels contractes de manteniment en vigor i un altre de les baixes que s'hi hagen produït en el trimestre anterior, podent fer-hi constar totes aquelles observacions que estime pertinents.  
Article setè  
Allò que disposa l'article anterior s'entendrà sense perjudici de les obligacions que incumbeixen als propietaris o arrendataris dels locals de pública concurrència, relatives al bon ús de les seues instal·lacions elèctriques.  
Article vuitè  
L?incompliment del que estableix la present Ordre, pel que fa a la contractació del manteniment de les instal·lacions elèctriques dels locals de pública concurrència, en tant que constitueix una mesura específica d'evitar el risc que suposa un funcionament defectuós de les instal·lacions, serà sancionat d'acord amb el que disposa el vigent Reglament Electrotècnic per a baixa tensió.  
Article nové  
La no observació de les obligacions que la present Ordre imposa a les empreses encarregades del manteniment de les instal·lacions elèctriques a locals de pública concurrència serà sancionada de conformitat amb el que estableix el Reglament Electrotècnic per a baixa tensió.  
Article deu  
Les instal·lacions elèctriques de locals de pública concurrència no inclosos en l'annex I de la present Ordre, hauran de ser revisades anualment per empreses instal·ladores autoritzades i inscrites al Servei Territorial d'Indústria i Energia corresponent, les quals emplenaran el butlletí de reconeixement en la forma que estableix l'article 5.  
Disposició ADDICIONAL  
A fi de fer efectiu un adient control de l'estat de conservació de totes les instal·lacions elèctriques de locals de pública concurrència, i de conformitat amb el que disposa en la Instrucció Tècnica Complementària MI-BT-042, apartats 1r i 3r del Reglament Electrotècnic per a baixa tensió, la Conselleria d'Indústria, Comerç i Turisme realitzarà inspeccions periòdiques de dites instal·lacions cada quatre anys.  
DISPOSICIONS FINALS  
Primera  
Es faculta la Direcció General d?Indústria i Energia per a dictar totes aquelles instruccions que hi calga per a l'aplicació efectiva del disposa la present Ordre.  
Segona  
La present Ordre vigirà als dos mesos de la seua publicació en el Diari Oficial de la Generalitat Valenciana.  
València, 31 de gener de 1990.  
El Conseller d?Indústria, Comerç; i Turisme,   
ANDRES CARCIA RECHE  
ANNEX I  
Locals de concurrència pública  
Locals d?espectacles  
Cines  
Teatres  
Auditoris  
Sales de festes amb espectacles  
Discoteques, sales de ball amb espectacles  
Estadis i pavellons esportius amb potència instal·lada superior a 100 KW.  
Hipòdroms i canòdroms amb potència instal·lada superior a 100 KW  
Places de bous, circ, etc. amb potència instal·lada superior a 100 KW.  
Parcs d'atraccions i fires fixes.  
Locals de reunió (de potència instal·lada superior a 100 KW)   
Centres d'ensenyament  
Esglésies  
Sales de conferències  
Sales de ball  
Clubs  
Discoteques  
Hotels  
Càmping  
Restaurants  
Cafès i bars  
Biblioteques  
Museus  
Casinos,  
Bingos  
Gimnasos  
Piscines  
Frontons  
Boleres  
Camps de tir  
Aeroports  
Estacions de viatgers  
Estacionaments públics  
Establiments comercials  
Mercats  
Bancs  
Oficines  
Establiments sanitaris (de potència instal·lada superior a 100 KW)   
Hospitals   
Sanatoris   
Ambulatoris   
Infermeries  
ANNEX II  
Relació de mitjans tècnics  
1. Locals de reunió i d?espectacles  
- Analitzador registrador d'energia trifàsic (Kw V, 1, cos)  
- Mesurador d?aïllament de 1.000 volts.  
- Teluròmetre.  
- Equip verificador de la sensibilitat de dispar dels interruptors diferencials.  
- Equip verificador d'interruptors magnetotèrmics.  
- Pinça amperimètrica   
- Luxòmetre  
- Multímetre per a medicions de tensions i intensitats en c.c. i c.a.  
- Mesurador de las tensions de contacte aplicades en les preses de corrent.  
- Variador de tensió portàtil.  
2. Establiments sanitaris  
- Analitzador registrador d?energia trifàsic (Kw V, 1, cos )  
- Mesurador d'aïllament de 1.000 volts.  
- Teluròmetre.  
- Equip verificador de la sensibilitat de dispar dels interruptors diferencials.  
- Equip verificador d'interruptors magnetotèrmics.  
- Electrodes per a la medició de la resistència d'aïllament dels sòls antielectrostàtics.  
- Pinça amperimètrica.  
- Luxòmetre.  
- Medidor d'escapaments amb escala 1 mV.  
- Multímetre per a medicions de tensions i intensitats en c.c.i c.a.  
- Medidor de les tensions de contacte aplicades en les preses de corrent.  
- Variador de tensió portàtil.  
- Aparell comprovador del vigilador i repetidor del quiròfan.  
- Medidor de resistències des de 0.05 amb font d'energia pròpia.  
- Sistema de medició del temps de commutació de l?enllumenat de reemplaçament.  
- Equipament necessari per a verificar la continuïtat dels conductors actius.  
ANNEX III  
II.1 Procediment de revisió a locals d?espectacles i de reunió.  
1. Inspecció  
Es fonamentarà en la comprovació de les disposicions establertes en el Reglament Electrotècnic per a baixa tensió i instruccions complementàries, especialment la Instrucció MI BT 025 sobre prescripcions particulars per a les instal·lacions elèctriques a locals de pública concurrència.  
Es tindran en compte en la realització de les revisions, las Ordenances Municipals, normes particulars de l?Empresa subministradora oficialment aprovades i les Normes UNE d'obligat compliment.  
1.1. Inspeccions de caràcter general  
Comuns a tot tipus de locals, s'efectuaran:  
1.1.1. Comprovacions visuals  
- Derivació individual   
- Interruptor general automàtic   
- Quadre general de distribució   
- Canalitzacions elèctriques  
1.1.2. Medicions.-  
- Comprovació d'interruptors magnetotèrmics.  
- Resistència de l'aïllament de la instal·lació entre conductors i entre conductors i terra.  
- Comprovació dels interruptors diferencials.  
- Continuïtat del conductor de protecció en totes les preses de corrent.  
- Medició de la resistència de la posada a terra.  
- Comprovació de l?enllumenat de senyalització i emergència.-  
1.2. Inspeccions de caràcter específic.  
Segons els distints tipus de locals de pública concurrència, s'efectuaran:  
1.2.1. Locals d?espectacles.-  
- Comprovació de les línies distribuïdores, quadres secundaris de distribució i interruptors omnipolars.  
- Canalitzacions i dispositius de protecció en cabines, escenaris, magatzems i tallers annexos.  
- Distàncies de seguretat entre els aparells elèctrics i els elements aliens a la instal·lació.  
1.2.2. Locals de reunió:  
- Comprovació de les línies distribuïdores, quadres secundaris de distribució i interruptors omnipolars.  
1.2.3. Establiments sanitaris.-  
- Comprovació del monitor de detecció de fuites.  
- Revisió de les preses de corrent i cables de connexió.  
- Comprovació de la protecció diferencial.  
- Mesura de la resistència dels conductors de protecció.  
- Mesura de la resistència dels conductors d'equipontecialitat i de les connexions d'equipontecialitat.  
- Comprovació de funcionament dels subministraments complementaris.  
- Comprovació de la resistència d'aïllament dels sòls antielectrostàtics.  
- Comprovació de la continuïtat dels conductors actius.  
- Mesura de l'aïllament dels conductors actius i terra en tots els circuits.  
- Mesura de la corrent d'escapament dels aparells d'ús mèdic.  
- Mesura d'aïllament de l'alimentació del llum del quiròfan.  
- Mesura de la resistència de posada a terra.  
- Comprovació de les mesures contra el risc d'incendi o explosió.  
- Informe i extracte dels controls anotats en el llibre de manteniment de cada quiròfan.  
ANNEX IV  
BUTLLETÍ DE RECONEIXEMENT ANUAL DE LOCALS DE PÚBLICA CONCURRÈNCIA  
   
TITULAR DE LA INSTAL·LACIÓ:   
UBICACIÓ: TFNO.:   
LOCALITAT. PROVÍNCIA:   
ÚS A QUE ES DESTINA: SUPERFÍCIE m2   
TENSIÓ (V): POTENCIA MÀXIMA POTENCIA  
 ADMISSIBLE (kW): CONTRACTADA (kW):   
L?empresa instal·ladora autoritzada que subscriu, inscrita en aquest Servei Territorial d'Indústria i Energia de la Conselleria d?Indústria, Comerç i Turisme, amb el núm. ...... ..., declara que la instal·lació revisada  
 SI ( ) NO ( ) (1)  
reuneix-les condicions reglamentàries d'acord amb el vigent Reglament Electrotècnic per a baixa tensió, instruccions complementàries MI BT, normes de l'empresa subministradora oficialment aprovades i normes UNE d'obligat compliment.  
(1) Ratlleu allò que no procedesca i, en cas negatiu, indiqueu al dors les modificacions a realitzar, quan no oferesca les degudes garanties de seguretat.  
[segueix al dors]  
[dors que s'hi cita]  
DETALL DELS EFECTES OBSERVATS INFRACCIÓ MI BT  
I MODIFICACIONS A REALITZAR  
   
   
   
   
La correcció dels efectes, haurà de realitzar-se en el termini màxim de tres mesos.  
Transcorregut aquest sense que es notifique la reaparició al Servei Territorial d?Indústria i Energia mitjançant escrit de l?empresa instal·ladora o mantenidora autoritzada, podrà derivar-se?n la suspensió del subministrament (Art. 3º II R.D. 2135/80 i Instrucció complementària MI-BT 043 i Decret 2413/73), a més de les sancions que corresponguen en el seu cas.  
Signatura del tècnic, data i segell de Enterat del titular de la  
l'empresa instal·ladora autoritzada instal·lació  
Signat: Signat:


Còpia Permalink ELI